**Előterjesztés**

**Bogyiszló-Fácánkert Óvodafenntartó Társulás**

**Társulási Tanácsának**

**2022. május 19. napján tartandó ülésére**

*3. számú napirendi pont*

**Tárgy: Bogyiszló-Fácánkert Óvodafenntartó Társulás, Bogyiszlói Kistarisznya Óvoda és Mini Bölcsőde 2021. költségvetésének végrehajtása**

**Előterjesztő és előadó: Tóth István Társulási Tanács-elnök**

**Az előterjesztést készítette: Szanyi Eszter gazdálkodási ügyintéző**

**Tisztelt Társulási Tanács!**

Az államháztartásról szóló 2011. évi CXCV. törvény (Áht.) 91.§ (1) bekezdése alapján a Bogyiszlói Polgármesteri Hivatal elkészítette a gazdálkodás végrehajtásáról szóló tájékoztatást.

A 2021. évi finanszírozás az alábbiak szerint történt:

* óvodapedagógusok átlagbérének és közterheinek elismert összege 4.861.500 Ft/számított létszám/év
* pedagógus II. kategóriába sorolt pedagógusok kiegészítő támogatása 432.000 Ft/fő/év
* óvodapedagógusok nevelőmunkáját közvetlenül segítők átlagbérének és közterheinek

elismert összege 3.318.000 Ft/számított létszám/év

* óvodaműködtetési támogatás 97.400 Ft/óvodás/év
* 1 fő pedagógiai asszisztens került finanszírozásra, melynek támogatása megegyezik a nevelőmunkát közvetlenül segítők támogatásával

A Kistarisznya Óvoda és Mini Bölcsőde 2021. évi tényleges kiadásai és bevételei az alábbiak szerint alakultak:

|  |  |  |  |
| --- | --- | --- | --- |
| **Megnevezés** | **Eredeti előirányzat** | **Módosított előirányzat** | **Teljesítés** |
| Személyi juttatások (K1) | 47.341.436 | 48.240.436 | 46.854.734 |
| Munkaadókat terhelő járulékok és szociális hozzájárulási adó (K2) | 7.226.808 | 7.226.808 | 6.927.578 |
| Dologi kiadások (K3) | 10.153.606 | 9.553.293 | 6.017.190 |
| Beruházások (K6) |  | 398.100 | 395.476 |
| **KIADÁSOK ÖSSZESEN:** | **64.721.850** | **65.418.637** | **60.194.978** |
| Működési bevételek (B4) |  | 322.100 | 322.094 |
| Finanszírozási bevételek (B8) {előző évi maradvány igénybevétele, irányító szervi támogatás} | 64.721.850 | 65.096.537 | 62.579.499 |
| **BEVÉTELEK ÖSSZESEN:** | **64.721.850** | **65.418.637** | **62.901.593** |

Mivel a két település közötti elszámolás az év végi teljesítéskor kerül elszámolásra, ezért szükséges a kiadások és bevételek megosztása településenkénti bontásban.

A kiadások megoszlása településenként az alábbiak szerint alakult:

|  |  |  |  |
| --- | --- | --- | --- |
| **BOGYISZLÓ** | **Eredeti előirányzat** | **Módosított előir.** | **Teljesítés** |
| Személyi juttatások (K1) | 36.436.280 | 37.513.441 | 36.127.739 |
| Munkaadókat terhelő járulékok és szociális hozzájárulási adó (K2) | 5.566.734 | 5.566.734 | 5.305.567 |
| Dologi kiadások (K3) | 8.663.386 | 7.963.410 | 4.427.307 |
| Beruházások (K6) |  | 398.100 | 395.476 |
| **KIADÁSOK:** | **50.666.400** | **51.441.685** | **46.256.089** |
| **FÁCÁNKERT** | **Eredeti előirányzat** | **Módosított ei.** | **Teljesítés** |
| Személyi juttatások (K1) | 10.905.156 | 10.726.995 | 10.726.995 |
| Munkaadókat terhelő járulékok és szociális hozzájárulási adó (K2) | 1.660.074 | 1.660.074 | 1.622.011 |
| Dologi kiadások (K3) | 1.490.220 | 1.589.883 | 1.589.883 |
| Beruházások (K6) |  |  |  |
| **KIADÁSOK:** | **14.055.450** | **13.976.952** | **13.938.889** |

A bevételek megoszlása településenként az alábbiak szerint alakult:

|  |  |  |  |
| --- | --- | --- | --- |
| **BEVÉTELEK** | Bogyiszló | Fácánkert | Összesen |
| pedagógusok átlagbéralapú támogatása  4.861.500 Ft/fő | 31.599.750 | 5.833.800 | 37.433.550 |
| pedagógus II. kategóriába sorolt pedagógusok, pedagógus szakképzettséggel rendelkező segítők kiegészítő támogatása  432.000 Ft/fő | 864.000 |  | 864.000 |
| pedagógus szakképzettséggel nem rendelkező segítők átlagbéralapú támogatása  3.318.000 Ft/fő | 13.272.000 | 3.318.000 | 16.590.000 |
| **Bértámogatás összesen:** | **45.735.750** | **9.151.800** | **54.887.550** |
| Óvodaműködtetési támogatás - óvoda napi nyitvatartási ideje eléri a nyolc órát  97.400 Ft/fő | 7.110.200 | 1.431.780 | 8.541.980 |
| **ÖSSZESEN:** | **52.845.950** | **10.583.580** | **63.429.530** |

|  |  |  |  |
| --- | --- | --- | --- |
| **BEVÉTELEK** | **Bogyiszló** | **Fácánkert** | **Összesen** |
| Állami támogatás | 52.845.950 | 10.583.580 | **63.429.530** |
| Működési bevétel | 322.094 |  | **322.094** |
| Maradvány igénybevétel | 374.687 |  | **374.687** |
| ***önkormányzati hozzájárulás***  ***maradvány nélkül*** | ***0***  ***0*** | ***3.393.372*** | ***3.393.372*** |
| vezető óvónő 75,7-24,3 % | * 402.755 | + 402.755 |  |
| pedagógiai asszisztens  75,7-24,3 % | * 127.484 | + 127.484 |  |
| ***korrigált önkormányzati hozzájárulás*** | ***0*** | ***3.923.611*** | ***3.923.611*** |

A korrigált önkormányzati hozzájárulás mértéke ténylegesen Bogyiszló esetén 0 forint, Fácánkert esetén pedig 3.923.611 forint, mely már tartalmazza az óvodavezető helyettes, valamint a pedagógiai asszisztens foglalkoztatásának normatíva által nem fedezett részének 75,7 – 24,3 %-os megosztását.

Fácánkert Község Önkormányzata által a 2021. évben átutalásra került 2.000.000 forint.

A közoktatási statisztikai létszámok a következők szerint alakultak:

2020. X.01. Becsült 2021. X.01.

statisztika létszám statisztika

Bogyiszló 68+4 SNI= 72 65+3 SNI=68 71+1 SNI = 72

Fácánkert 14 18 16

Összesen: 82+4 SNI= 86 83+3 SNI=86 87+1 SNI = 88

A becsült gyermeklétszám Fácánkerten magasabb a tényleges statisztikai létszámnál, ami azt jelenti, hogy a tényleges állami normatíva alacsonyabb a tervezettnél, Bogyiszlónál pedig a statisztikát követően 1 fő kezdte meg az óvodát, itt pedig magasabb az állami normatíva.

SNI-s gyermek finanszírozása úgy történik, hogy a pedagógusok bértámogatásának megállapításánál 3 főként vehető figyelembe, óvodaműködtetési támogatásnál pedig egy főként.

A finanszírozás a 2020. október 1-jei tényleges statisztikai létszám (8/12), valamint a 2021. évi becsült létszám (4/12) alapján történik. Év végén a beszámoló keretében már ismertek az októberi statisztika adatai, illetve a statisztika után bejövők száma (akik először kezdik meg az óvodát), ilyenkor kerül korrigálásra a ténylegesen járó állami normatíva.

A dologi kiadások Fácánkerten magasabbak voltak az eredeti előirányzatnál.

Az önkormányzati hozzájárulás mértékét meghatározza, hogy a foglalkoztatott létszám magasabb volt a finanszírozott létszámnál, valamint az állami támogatás nem nyújt teljes mértékben fedezetet a személyi juttatásokra és azok járulékaira.

Bogyiszlón a korábbi intézményvezető helyettes lett az intézmény vezetője 1 évre.

Bogyiszló, illetve Fácánkert településen a 2021. évben jubileumi jutalomban senki sem részesült.

A finanszírozott óvodapedagógusok létszáma 7,7 fő /Bogyiszló 6,5 fő, Fácánkert 1,2 fő/. A ténylegesen foglalkoztatott óvónők száma Bogyiszlón 6, Fácánkertben pedig 2 fő.

Záró pénzkészlet 2021. december 31-én 204.715 Ft.

* házipénztár 123.020 Ft
* bankszámla 81.695 Ft

Beruházási kiadások között 2021. évben informatikai eszköz került beszerzésre (egér, laptop, router), illetve egyéb tárgyi eszköz (porszívó).

Az intézményben foglalkoztatottak záró-létszáma december 31-én 13 fő.

Kérem a tisztelt Társulási Tanácsot, hogy a határozati javaslatot fogadja el.

***Határozati javaslat***

***a Bogyiszlói Kistarisznya Óvoda és Mini Bölcsőde 2021. évi költségvetésének végrehajtásról szóló beszámoló***

1. Bogyiszló-Fácánkert Óvodafenntartó Társulás Társulási Tanácsa a Bogyiszlói Kistarisznya Óvoda és Mini Bölcsőde 2021. évi költségvetésének végrehajtásról szóló beszámolót 62.901.593 forint bevételi, valamint 60.194.978 forint kiadási főösszeggel a csatolt mellékletek szerinti tartalommal elfogadja.
2. A Társulási Tanács megállapítja, hogy mérlegben kimutatott ingatlan vagyonnal a társulás nem rendelkezik, az óvoda 83.345 forint ingatlanvagyonnal rendelkezik.
3. A Társulási Tanács a Bogyiszlói Kistarisznya Óvoda és Mini Bölcsődében foglalkoztatottak záró-létszámát 13 főben állapítja meg.
4. Fácánkert Község Önkormányzata által a 2021. évben átutalt összeg nem fedezte a tárgyévi hozzájárulást, így a 2020. évi 436.368 forint, 2019. évi 461.625 forint, a 2018. évi 535.190 forint finanszírozási többletet figyelembe véve, összesen 490.428 forint hozzájárulást kell még átutalnia Bogyiszló Község Önkormányzata részére.

Bogyiszló, 2022. 05. 14.

Tóth István

elnök